# Sábháilteachta ar an Idirlíon: Beartas Úsáide Inghlactha

**Ainm an Ionaid: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Seoladh:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Is é is aidhm don Bheartas Úsáide Inghlactha seo ná a chinntiú go mbainfidh mic léinn leas as na deiseanna foghlama atá ar fáil in acmhainní Idirlín an ionaid ar bhealach sábháilte éifeachtach. Meastar gur acmhainn de chuid an ionaid agus pribhléid atá in úsáid an Idirlín agus rochtain air. Mar sin de, mura gcloítear le Beartas Úsáide Inghlactha an ionaid, bainfear an phribhléid seo agus cuirfear smachtbhannaí cuí i bhfeidhm - mar a dtugtar achoimre orthu sa Bheartas Úsáide Inghlactha. Tá sé i gceist ag an ionad go ndéanfar athbhreithniú ar an mBeartas Úsáide Inghlactha go tréimhsiúil. Sula síntear é, ba chóir an Beartas Úsáide Inghlactha a léamh go cúramach ionas go dtuigtear na coinníollacha úsáide agus go nglactar leo.

# Straitéis na nIonad

Úsáideann ionaid Ógtheagmhála roinnt straitéisí chun deiseanna foghlama a uasmhéadú agus chun rioscaí a bhaineann leis an Idirlíon a laghdú. Is mar seo a leanas atá na straitéisí sin:

# Ginearálta

* Déanfaidh múinteoir maoirseacht ar sheisiúin ar an Idirlíon.
* Bainfear úsáid as bogearraí scagtha agus/nó córais choibhéiseacha chun an riosca a bhaineann le nochtadh d'ábhar míchuí a íoslaghdú.
* Déanfaidh na hionaid faireachán rialta ar úsáid Idirlín na mac léinn.
* Cuirfear oiliúint ar mhic léinn agus ar mhúinteoirí i réimse na sábháilteachta ar an Idirlíon.
* Ní cheadófar bogearraí nach bhfuil ceadaithe a uaslódáil ná a íoslódáil.
* Déanfar bogearraí cosanta ar víris a úsáid agus a nuashonrú ar bhonn rialta.
* Teastaíonn cead an mhúinteora chun dioscaí flapacha pearsanta, maidí cuimhne, CD-ROManna nó meán stórála digiteacha eile a úsáid san ionad.
* Beidh meas ag mic léinn ar dhaoine eile i gcónaí agus ní dhéanfaidh siad aon ghníomh a d’fhéadfadh droch-cháil a tharraingt ar an ionad.

# An Gréasán Domhanda

* Ní thabharfaidh mic léinn cuairt d'aon ghnó ar shuímh Idirlín ina bhfuil ábhair ghraosta, mídhleathacha, fuatha nó ábhair a bheadh ​​mídhleathach.
* Má théann mic léinn isteach chuig ábhar míchuí trí thaisme, déanfaidh an mac léinn é a thuairisciú don mhúinteoir agus caithfidh an múinteoir an lucht bainistíochta a chur ar an eolas.
* Ní bhainfidh na mic léinn úsáid as an Idirlíon ach amháin chun críocha oideachais.
* Ní dhéanfaidh mic léinn faisnéis a chóipeáil isteach i dtascanna gan an fhoinse a admháil (bradaíl agus sárú cóipchirt).
* Ní thabharfaidh mic léinn faisnéis phearsanta le fios ná ní dhéanfaidh siad í a fhógairt go poiblí.
* Sáraítear go díreach Beartas Úsáide Inghlactha na n-ionad Ógtheagmhála nuair a dhéanann mic léinn ábhar nó íomhánna nach mbaineann lena gcuid staidéir a íoslódáil.
* Beidh a fhios ag mic léinn go bhféadfaí monatóireacht a dhéanamh ar úsáid ar bith, lena n-áirítear faisnéis a dháileadh nó a fháil, eolas a bhaineann leis an ionad nó pearsanta, ar chúiseanna neamhghnácha gníomhaíochta, slándála agus/nó bainistíochta líonra.

# Ríomhphost

* Úsáidfidh mic léinn cuntais cheadaithe ríomhphoist ranga agus déanfaidh an múinteoir sin a mhaoirsiú nó a cheadú.
* Ní sheolfaidh ná ní bhfaighidh mic léinn aon ábhar atá mídhleathach, graosta, clúmhillteach nó atá ceaptha cur as do dhuine eile nó imeaglú a dhéanamh air.
* Ní nochtfaidh mic léinn a sonraí pearsanta féin ná sonraí daoine eile, amhail seoltaí nó uimhreacha gutháin nó pictiúir.
* Ní dhéanfaidh mic léinn cruinniú aghaidh ar aghaidh a eagrú choíche le duine nach bhfuil aithne acu air ach amháin ó theachtaireachtaí ríomhphoist nó ón idirlíon.
* Tabharfaidh mic léinn dá n-aire go mbeidh cead le fáil óna múinteoir ó thaobh ceangaltáin ríomhphoist a chur agus a fháil.

# Comhrá ar an Idirlíon

* Ní bheidh rochtain ag mic léinn ach ar sheomraí comhrá, fóraim phlé, fóraim teachtaireachtaí nó cumarsáide leictreonaí eile atá ceadaithe ag a n-ionad.
* Ní bhainfear úsáid as seomraí comhrá, fóraim phlé agus fóraim chumarsáide leictreonacha eile ach chun críocha oideachais agus beidh siad faoi mhaoirseacht i gcónaí.
* Úsáidfear ainmneacha úsáideora ionas nach nochtfar aitheantas an úsáideora.
* Ní cheadófar bualadh le chéile duine le duine más rud é gur mar chuid de chomhrá ar an Idirlíon a eagraítear a leithéid.

# Suíomh gréasáin Ógtheagmhála agus BOOBÁCDL agus Suíomhanna na Meán Sóisialta

* Tabharfar deis do mhic léinn tionscadail, saothar ealaíne nó obair ionaid a fhoilsiú ar an nGréasán Domhanda de réir beartais soiléire agus próisis cheadaithe maidir leis an ábhar is féidir a lódáil ar shuíomh Gréasáin Ógtheagmhála nó ar shuíomh Gréasáin nó leathanaigh meán sóisialta BOOÁCDL.
* Déanfar seiceáil rialta ar an suíomh Gréasáin agus ar na meáin chumarsáide lena chinntiú nach bhfuil aon ábhar ann a chuirfeadh sábháilteacht na mac léinn nó na foirne i mbaol.
* Déanfar suíomh Gréasáin a úsáideann áiseanna mar aoileabhair, cláir fhógraí nó logaí gréasáin a sheiceáil go minic lena chinntiú nach bhfuil sonraí pearsanta iontu?
* Déanfaidh múinteoir foilsiú oibre mhic léinn a chomhordú.
* Beidh saothar na mac léinn le feiceáil i gcomhthéacs oideachais ar leathanaigh Ghréasáin le fógra cóipchirt a thoirmeasc ar obair den sórt sin a chóipeáil gan cead sainráite i scríbhinn.
* Déanfar gach iarracht i ngach ionad grianghraif dhigiteacha agus gearrthóga fuaime agus físe ina mbeifear ag díriú ar gníomhaíochtaí grúpa. Ní fhoilseofar ábhar a dhíríonn ar mhic léinn aonair ar na suíomhanna gréasáin gan cead tuismitheora do mhac léinn faoi 18 mbliana d’aois nó gan chead do mhac léinn atá 18 mbliana d’aois agus níos sine. I ngrianghraif agus i ngearrthóga fuaime agus físe, beifear ag díriú ar gníomhaíochtaí i ngrúpaí. D’fhéadfadh gearrthóga físe a bheith cosanta ag pasfhocal.
* Ní chuirfear faisnéis phearsanta mac léinn, seoladh baile agus sonraí teagmhála san áireamh, ar aon suíomh gréasáin.
* Déanfar iarracht gan ainm agus sloinne daoine atá i ngrianghraf a fhoilsiú ar na suíomhanna gréasáin.
* Cinnteoidh gach ionad go mbeidh na comhaid íomhá ainmnithe go cuí – ní bhainfidh siad úsáid as ainmneacha na mac léinn in ainmneacha comhaid íomhá nó i gclibeanna ALT má fhoilsítear iad ar an ngréasán.
* Is leis an mac léinn féin a bheidh an chóipcheart ar aon obair a fhoilseofar.

# Gléasanna Pearsanta

Má úsáideann mic léinn a dteicneolaíocht féin san ionad, mar shampla fón póca a fhágáil casta air nó é a úsáid sa rang, teachtaireachtaí téacs núis a sheoladh, nó íomhánna a thógáil le ceamara fón póca gan údarú, fós nó ag gluaiseacht, is sárú díreach é sin ar Bheartas Úsáide Inghlactha gach ionad Ógtheagmhála.

# Reachtaíocht

Soláthróidh gach ionad Ógtheagmhála faisnéis ar an reachtaíocht seo a leanas maidir le húsáid an Idirlín ar cheart do mhúinteoirí, do mhic léinn agus do thuismitheoirí iad féin a chur ar an eolas faoi:

* An tAcht um Chosaint Sonraí (Leasú), 2003
* An tAcht um Gháinneáil ar Leanaí agus Pornagrafaíocht Leanaí, 1998
* An tAcht um Post-Phaicéid agus Teachtaireachtaí Teileachumarsáide a Thascradh (Rialáil), 1993
* An tAcht um Fhístaifeadtaí, 1989
* An tAcht um Chosaint Sonraí, 1988

# Struchtúir thacaíochta

Cuirfidh gach ionad Ógtheagmhála mic léinn agus tuismitheoirí/caomhnóirí ar an eolas faoi phríomhstruchtúir agus eagraíochtaí tacaíochta a dhéileálann le hábhar mídhleathach nó le húsáid dhochrach an Idirlín.

# Smachtbhannaí

D’fhéadfadh gníomh araíonachta a bheith mar thoradh ar mhí-úsáid an Idirlín, lena n-áirítear rabhaidh i scríbhinn, tarraingt siar pribhléidí rochtana agus, i gcásanna tromchúiseacha, fionraíocht nó foirceannadh. Forchoimeádann an t-ionad seo an ceart chun aon ghníomhaíochtaí neamhdhleathacha a thuairisciú do na húdaráis chuí.